
GOBIERNO NO A LESA 
RAPPORT COMPLETO 


IMF TA PAPIA PA 
ELIMINA OBSTACULONAN 
OCASIONA PA ‘RED TAPE’ 


CASTIGO DI SEIS LUNA, TRABOU 
PA COMUNIDAD Y BOET PA 
ACUSADONAN DI VACUNA GATE 


AVP TA PRESENTA 
NOTA CU SOLUCION 
PA PROBLEMA JOHN 
WESLEY COLLEGE 


GOBIERNO SPLICA 
CON ECONOMIA TA 
DRECHA Y INFLACION 
TA BAY SUBI 

M 
ientras cu gabinete Wever Croes ta elogia e rapport di 
IMF, ta bin resulta cu mesun rapport aki ta bolbe enfati- 
sa fayonan grandi di un gobernacion cu no a cumpli cu loke 
a wordo priminti for di 2017 ora cu gobernacion di e pais a 
cambia. 
E hecho cu no tin inversionnan tumando luga pa casi seis 
aña caba, ta debi na varios factor caminda e propio gobi- 
erno su institucionnan, ta creando obstaculonan cu ta desi- 
lusiona inversionistanan pa bin cu nan proyecto pa Aruba. 


IMF ta mustra dado momento: “Ease of doing business. 
Reforms to remove obstacles to doing business, reduce red 
tape, and stimulate entrepreneurship will be important. 


The recently introduced “Business Policy Guidelines” and 
the efforts to enhance transition to the digital economy are 
steps in the right direction.” 


Pues claramente IMF den cierto sentido ta bisa gabinete 
Wever Croes II cu su propio maneho ta creando obstacu- 
lonan pa crea un situacion caminda inversionistanan no 
mester bay di cashi pa muraya, pa motibo di e famoso y 
notorio red tape cu tin. 


Recientemente hasta Parlamentarionan cu ta sostene e 
gobierno, a papia na varios ocasion cu mester elimina e red 
tape aki pa asina facilita inversionistanan cuminsa cu nan 
proyecto sin problema algun pero gobierno no ta tumando 
medida, gobierno no ta actuando contra departamentonan 
cu ta parti di e problema aki, ya cu gobierno su interes 


politico den e departamentonan aki, colma cu votadonan di 
MEP, no kier perde nan voto. 


Ta un situacion cu ta strobando e propio gobierno cu pa 
tene e situacion interesante, a dicidi pa algun luna caba di 
presenta proyectonan cu en realidad gobierno mes no tin 
placa pa ehecuta pero ta simplemente crea e impresion 
cu hopi ta wordo haci mientras cu en realidad ningun di e 
proyectonan aki a inicia. 


“Labor market reforms. Policies that promote labor market 
participation and hiring, address skills gaps, and enhance 
productivity are key to supporting economic activity and job 
creation over the medium term. 


The authorities should promote greater labor market flexi- 
bility such as the reduction of costs of dismissals while intro- 
ducing an unemployment insurance program. 


Additionally, there is a need to strengthen vocational training 
and improve education outturns. Doing so would help 
address skills mismatches, boost productivity, and lessen 
gender gaps in the labor market.” 


No ta prome bes cu IMF of cualkier otro institucion finan- 
ciero, a atende cu e asunto aki pa loke ta mercado laboral 
pero aki tampoco gobierno a actua, tampoco a cumpli pa 
ehecuta loke el a priminti pueblo di haci y awor un biaha 
mas IMF ta bolbe hala horea di gobierno pero practicamente 
e horea aki a bira sin gevoel. 


Gobierno no a lesa rapport completo 


IMF ta papia pa elimina 
obstaculonan ocasiona pa ‘red tape’ 

F 
or di mainta tempran te cu oranan laat di atardi Corte ta- 
bata ocupa cu tratamento di e caso Anglo, of den boca di 
pueblo yama Vacuna Gate. 


Ta trata di e caso contra e hombernan Gerald Oliver, Maikel 
Maduro y Jonathan Ridderstap. Tur tabata contratistanan di 
Departamentonan di Salud Publico, uza durante e periodo di 
pandemia di COVID. Pero ta sospecha cu nan a haci mani- 
obranan pa haci registronan falso durante e campaña di 
vacuna y di a haya pago pa haci esaki. 


Investigacion a mustra cu a registra sigur 60 vacuna na 
orarionan cu e post di vacuna tabata cera ainda. Tambe a 
haci un cantidad di registro desde cas di un di e sospecho- 
sonan. Diferente persona cu ta aparece riba e lista di regis- 
tronan a wordo scucha como sospechoso y nan a declara cu 
nan a paga pa un prueba di vacuna. E sospechosonan mes 
ta bisa cu ta trata di 5 pa 11 registro. 


Ministerio Publico ta acusa e sospechosonan di a participa 
na un organisacion criminal cu a comete hechonan casti- 
gabel, esta, registra pruebanan falso di vacuna. Ademas 
nan ta wordo acusa di corupcion como ambtenaar. Un di 
e sospechosonan ta wordo alabes acusa di posesion di 
cocaina. 


E sospechosonan aki a desacredita Pais Aruba cu nan 
actonan. Den un temporada di medidanan y restriccionnan 
nan a haci mal uzo di nan posicion puramente pa ganashi 
financiero. 
E confianza cu por tin den e campaña di vacuna y e status 
cu un prueba di vacuna Arubiano por tin, a bay na discusion, 
door di nan manera di actua. Den un pais manera Aruba cu 
ta depende di turismo, esey ta algo sumamente dañino, na 
opinion di Ministerio Publico. 


Pa e motibonan aki fiscal a exigi durante e tratamentonan 
castigonan di prizon contra e sospechosonan Oliver y Maduro 
di respectivamente 18 luna, di cual 12 di condicional. Contra 
e sospechoso Ridderstap, fiscal a exigi un castigo di prizon 
di 22 luna, di cual 18 ta condicional. Fiscal a exigi contra tur 
tres sospechoso castigo di trabao pa comunidad di 240 ora 
y un multa di 2.500 florin. 
Pues si haya nan culpabel, e castigo cu nan mester bay sinta 
den KIA lo ta seis luna. 
Tambe a pidi Corte pa lanta e suspension di nan detencion 
preventivo, pa asina e sospechosonan lo por wordo traslada 
mesora pa KIA pa sinta nan castigo di prizon, si en caso 
Hues haya nan culpabel. 


Hues lo dicta sentencia riba 8 di juli venidero. 


Castigo di seis luna, trabou pa comunidad 
y boet pa acusadonan di Vacuna Gate 

D 
iahuebs mainta Fraccion di AVP 
a anuncia cu a entrega na Minis- 
ter di Enseñansa, Endy Croes un nota 
cu 10 alternativa pa evita e ceramen- 
to di John Wesley College. For di vari- 
os dia e fraccion di oposicion a bin ta 
dialoga cu maestro y studiante di John 
Wesley College, ademas di otro cono- 
cedo di enseñansa pa scucha y yega 
na un manera pa motiva gobierno na 
cambia e decision y asina evita e cierre 
di e school importante y historica aki. 
For di e dialogo aki cu fraccion di AVP 
a hiba a traha un nota “The Case for 
John Wesley College”. 


“Nos ta haya hopi lamentabel cu na 
momento cu instituto cu ta maneha 
scolnan protestant a informa gobierno 
cu ta bay cera John Wesley College pa 
motibo di falta di alumno, gobierno a 
acepta esaki sin haci ningun esfuerso,” 
asina lider di Partido di Pueblo Arubano 
(AVP), mr. Mike Eman a expresa. 
“Lamentablemente pa John Wesley 
College y pa San Nicolas tin otro midi” 
indicando cu si tabata otro caso, gobi- 
erno lo a busca otro opcion. 


For di ex docente di e scol a conoce cu, 
segun cifra, desde 2017, e cantidad di 
studiante a bin ta baha y bay for di 200 
te na 60. Segun e lider politico, no por 
bisa cu e demografia a cambia; algo a 
bay robes den e forma con gobierno a 
atende cu John Wesley College durante 
ultimo seis aña. 
Mester a wak por lo menos si ta un 
situacion di MAVO, ki relacion esaki tin 
cu mas studiante ta bay EPB, ki rela- 
cion e tin cu situacion di schoolnan 
basico, ki relacion tin cu e atraccion 
di JWC, hopi factor por a wordo studia 
y drecha, pero a opta pa djis acepta y 
cera e scol. Eman ta kere cu Gabinete 
Wever-Croes a tuma oportunidad pa 


no mester drecha edificio di Graf von 
Zinzendorf y lag’e bira un ruina y muda 
esaki pa e edificio di JWC. 


Esey ta loke a sosode na 2009 ora AVP 
a tuma mando y a drecha Abraham de 
Veerschool, Filomena College, Teresita 
School y St. Augustinus. Rescata 
nan for di ruina y plywood pasobra 
contrario na e custumber di MEP, AVP 
si tin boluntad pa haya solucion. 


Un cantidad di hoben ehemplar a haya 
nan formacion na e scol aki caminda 
no solamente a transferi conocemento, 
pero tambe a transferi balor y moral. Ta 
spera cu gobierno lo sa acepta e solu- 
cion cu AVP ta brinda pa salba John 
Wesley College. Lider di e partido ta 
kere cu mester mira con ta haci e scol 
atractivo y con por yega na e subsidio 
necesario pa por baha nan schoolgeld 
for di 750 florin, mientras cu tin otro 
scol MAVO na San Nicolas cu ta cobra 
350. 


Un di e puntonan den e nota di Fraccion 
di AVP ta mustra cu mester a haci 
un reto un oportunidad. E momento 
ta husto pa mira kico ta pasando cu 
scolnan MAVO na San Nicolas y kico por 


haci ora cu tin menos studiante. Si e ta 
algo general mester busca solucion pa 
e causa den su rais y no scoge e “easy 
way out” y cera e school. Tambe Eman 
ta mustra cu semper a bisa cu klasnan 
mas chikito ta bon pa e atencion pa e 
alumno, pero awor ta dal school cera 
pasobra tin mucho poco alumno. E 
school no por a bira un ehempel di un 
school cu atencion mas intensivo pa 
alumno? 


Asina e nota ta yen di puntonan hopi 
valido y ta mustra riba ausencia total 
di dialogo cu maestronan, mayornan 
y alumnonan y e comunidad di San 
Nicolas prome cu Gabinete Wever 
Croes a laga e asunto aki yega na e 
punto di cierre di e school. Eman ta 
enfatisa cu dialogo tabata un neces- 
idad crucial den henter e proceso aki 
cu a keda totalmente ausente. 


Mr. Mike Eman: “AVP ta presenta dies 
alternativa cu e minister por cana si 
e tin e boluntad, un empuhe y moral 
y conocemento di consenshi pa por 
atende cu crisis den nos comunidad 
cu un disponibilidad di ta sirbido di 
pueblo, pero esey no ta locual nos ta 
mira den e posicion di e gobierno aki.” 


AVP ta presenta Nota cu solucion 
pa problema John Wesley College 

INDULGE IN A SUMPTUOUS ARRAY OF DELECTABLE 
DISHES ALONG WITH TEMPTING DESSERTS AND 
BOTTOMLESS MIMOSAS. 


THE RITZ-CARLTON, ARUBA. 
B h 


Sunday, June 25, 2023 
11:00 a.m. - 2:00 p.m. 
Adult $69 | Teens 13-17 years $37 | Children 5-12 years $29 


For reservations kindly call 527 2699 


N 
o tin duda cu for di momento cu gabinete Wever Croes a anuncia cu lo 
bay introduci BBO na frontera di 7% cu pa e aña aki lo tin cu produci 
40 miyon den caha di gobierno y pa 2023 un suma di 80 miyon, ta sola- 
mente un hende grandi cu ainda ta kere totalmente den Santa Claus, lo bin 
dilanti y insisti cu pueblo lo no wordo afecta pa e medida aki. 


Awor ta masha bunita cu comercio lo haya e placa cu e lo paga na momento 
di importa productonan bek for di gobierno pero bou di ningun circun- 
stancia, na ningun parti di mundo, ta existi un gobierno cu ta introduci un 
medida pa produci 80 miyon, anto ningun hende ta wordo afecta pa esaki. 
Na e momentonan aki, ainda gobierno no tin e 80 miyon aki pero asina cu 


Gobierno splica con 
economia ta drecha y 
inflacion ta bay subi 


aproba e BBO na frontera, placa lo cuminsa 
drenta caha di gobierno y comercio cu tin cu 
paga esaki na gobierno, tin cu saca e 80 miyon 
aki bek for di pueblo, e consumidor. 


Awor pa bin papia cu for di momento cu e 
medida aki drenta na vigor esaki lo no afecta 
e inflacion cu tin caba na e momentonan aki, 
ta un forma masha inocente pa pensa ya cu e 
no ta posibel na ningun parti di mundo. 


E situacion ta serio caba pa pueblo y na 
momento cu e BBO aki na frontera drenta na 
vigor, e ola di pobresa den comunidad lo ta 
ainda mas grandi, mas serio y lo trece proble- 
manan social hopi serio pa e isla. 


Memey di tur e polemica aki, Minister di 
Asuntonan Economico, Geoffrey Wever a 
declara algun dia atras cu entre otro cu su gobi- 
erno ta premira un recuperacion completo di 
economia di e pais pa resto di e aña aki, haci- 
endo uzo di un proyeccion Departamento di 
Asuntonan Economico, Comercio y Industria 
(DEACI) cu a presenta esaki den su rapport, 
“Economic Outlook 2023-2024”. 
Na mes momento Minister Wever a anuncia 
cu su gobierno segun expectativa di Centrale 
Bank van Aruba, cu ta premira un crecemento 
economico di 9,1 porciento den termino 
nominal den 2023, cu ta otro expectativa 
positivo y sumamente interesante. 


Awor Minister y su gobierno ta sigui presenta a 
cifranan aki, ta papia di un recuperacion total 
di economia compara cu 2019 pero ningun 
pero ningun caminda, gobierno ta mustrando 
con pueblo lo beneficia di e expectativanan 
aki. 


AWEMainta a mustra den edicion di ayera 
caba, cu ta uza rapport di IMF cu inflacion lo 
baha pa resto di aña pero pueblo ta mirando 
con su bida lo cambia na momento cu gobi- 
erno dicidi di introduci BBO di 7% na frontera. 


Ta mas cu logico cu na momento cu e comer- 
ciante tin cu paga e 7% aki na frontera, e tin 
cu saca su placa bek na momento di bende e 
articulo aki cu pueblo y ningun caminda ta 
mira of por scucha e Minister di Asuntonan 
Economico, splica kico ta bon pa pueblo na 
luga di splica kico ta bon pa su gobierno. 

D 
iaranson mainta, dia 14 di juni 2023, Julie 
Wever, Director Tecnico y Comercial di FCCA 
a anuncia cu recientemente FCCA a apunta Jes- 
sica van Montfoort-Posner como Funcionario di 
Mercadeo y Comunicacion . 


Julie a expresa cu e operacionnan di FCCA ta 
bay mas leu cu simplemente brinda cas, enfati- 
sando cu comunicacion efectivo ta esencial den 
establece y mantene relacionnan fuerte cu nan 
cliente y comunidad. FCCA ta sigui traha ariba 
mehoracion di su servicio. Ultimo nan a mehora 
nan producto di hipoteca cu un interes mas abou 
y tambe nan ta den proceso di mehoracion di nan 
barionan pa por brinda nan cliente mas calidad 
di bida. Aña pasa nan a pone e prome piedra 
pa inicia e proceso di “re-branding” di FCCA y 
e creacion di e funcion nobo aki di Mercadeo & 
Comunicacion ta un paso integral den e trans- 
formacion aki. Julie: “Comunicacion ta hopi 
importante pa FCCA, nos kier ta mas cerca di 
nos comunidad.” 


Despues Julie a pasa e palabra pa Jessica, 
kende a introduci su mes y comparti un poco 
mas di su experiencia amplio den Mercadeo, 
Comunicacion, y Public Relations. Jessica: 
“Despues di a ricibi mi “bachelor degree” den 
comunicacion na Hulanda, mi a traha na dife- 
rente compania comercial, prome cu mi a bin 
bek Aruba, na unda mi a traha casi nuebe aña 
na Royal Aruba Aloe,” Jessica a splica. Pa duna 
algun ehemplo, El a comparti cu el a participa den 
varios proyecto, cual tabata dedica na e mehora- 
cion di bentanan di un compania, organisa rueda 
di prensa y campañanan di mercadeo digital. 


For reservations call +297 527 2399 or 
email rcaruba.guestrelations@ritzcalrton.com 


This Promotion Is Only Applicable On Father’s Day, June 18, 2023. 


FLAVORS TO SAVOR 
Indulge in Smoked Short Ribs with Diplomatico Reserved Rum and 
Pineapple BBQ Sauce accompanied with Green Apple Slaw, Charred Corn 
and Fire Roasted Garlic Potatoes. 


$92 per person 
June 18, 2023 
6:00 PM – 10:00 PM 


Cheers To Dad With Our Two Signature Cocktails At BLT Steak. 


BLT Rosemary 57 - $19 
Hendricks Gin, St.germain, Freshly 
Squeezed Lemon Juice, Rosemary Sprig. 


Japanese Old Fashion - $22 
Nobushi Japanese Whiskey, Ginger 
Simple Syrup, Orange Bitters. 


Father’s Day Feast 
Father’s Day Feast 


FCCA a dal paso pa 
duna comunicacion 
un rol importante 
den nan operacion 


“Mi ta entusiasma pa uza mi experiencia pa fortalece e imagen di FCCA riba 
mercado y informa pueblo di e diferente servicionan cu e compania ta ofrece. 
Mi ta hopi honra pa por forma parti di e team aki. FCCA ta mas cu un compania 
di cas, e ta un organisacion cu ta yuda fortalece e bienestar di nos comun- 
idad y nos pais door di su proposito pa ofrece cada persona cu tin mester 
di un cas, un hogar. Mi ta orguyoso pa forma parti di e mision aki,” Jessica a 
remarca. 


Cu Jessica van Montfoort-Posner liderando e strategia di comunicacion di 
FCCA, e organisacion ta cuminsa un capitulo nobo. Su experticio ta spera pa 
mehora presencia di FCCA no solamente como un proveedor di cas y servi- 
cionan financiero, pero tambe como un pilar vital den nos comunidad. 


FCCA, un fundacion estableci na 1979, ta ofrece servicionan financiero y di 
“real estate,” manera financiamento hipotecario, benta di tereno y huur di 
propiedad. E mision di e fundacion ta pa desaroya y construi viviendanan 
accesibel, eficiente, y duradero, pa atende cu e necesidad pa casnan social 
den nos comunidad. Ademas, e compania ta dedica na crea barionan cu un 
ambiente positivo y sano, promoviendo e bienestar di su habitantenan. 

The Men’s Facial | $150 (including service charge) 
Let dad indulge in a tranquil oasis of pampering. A deeply cleanse, 
hydrate and smooth skin, leaving your complexion instantly energized. 


Applicable the whole weekend of June 17, 18 and 19. 


For information and reservations please call +297 527 2525 or 
email: rc.auart.spa@ritzcarlton.com. 


Local residents exclusive offer. Must present a valid ID. 
All applicable taxes and service charges are included. 
Limited availability. 


GIVE DAD THE GIFT OF 
RELAXATION 


C 
u bista riba aña 2024, Oficina di Turismo A.T.A. a organisa su Global Marketing 
Meeting cu a tuma luga di 13 pa 15 di juni. E reunion aki a conta cu participacion di 
miembronan di ekipo di A.T.A. di Norte America, Latino America, Europa y Aruba.  
E Global Marketing Meeting ta un reunion cu ta tuma luga anualmente y ta fungi como e 
fundeshi pa e Plan Corporativo y cu esey metanan di A.T.A., y pues pa Aruba su turismo, 
pa e siguiente aña. 
E obhetivo di e reunion ta pa concretisa e direccion strategico, traha un presupuesto y 
determina e resultadonan desea pa aña 2024. A.T.A. ta uza e sesion pa update metanan 
cu ta defini como parti di su plan multi-anual y ta fiha metanan nobo. 


Durante e prome dia di reunion, a dedica tempo y atencion na e posicion di Aruba, 
tanto for di punto di bista di ‘branding’ como tambe producto turistico. A evalua opor- 
tunidadnan existente pa fortifica conocemento, posicionamento y percepcion di Aruba. 
Tambe a toca temanan manera inventario di cambernan di hotel, otro tipo di acomoda- 
cion, tendencianan den mercado turistico, desaroyonan riba nos isla, como tambe den 
e area di Caribe y na paisnan competido.  


Directornan di cada area a duna un presentacion tocante e perspectiva pa 2023 y a 


Plan Corporativo pa aña 2024 ta den preparacion: 
Aruba Tourism Authority fihando 
metanan turistico pa 2024 


presenta nan metanan pa cada mercado pa aña 2024. 
Esakinan ta basa entre otro riba e cantidad di vuelonan 
y asientonan disponibel, factornan interno y externo, 
strategia di diversificacion y costo di adkisicion. Tambe 
a indica si tin mercadonan nobo pa acerca y fondonan 
necesario pa logra esaki.  


Durante e di dos dia di reunion a pone enfasis riba 
e tema di ‘niche marketing’ pa aña 2024. Niche 
marketing ta e concepto di promociona y bende 
productonan of servicionan existente cu ta satisface 
necesidadnan specifico. Ya pa algun aña caba, Aruba 
ta pone enfoke specifico den e areanan di boda, salud 
y bienestar, cultura, gastronomia, naturalesa y turismo 
eco-consciente. Pa medio di diferente ehercicio, a bin 
cu ideanan nobo con pa incorpora e vision di niche 
marketing den e strategia di comunicacion pa aña 
2024. 


Pa toca riba e temanan ariba menciona a conta cu 
presentacionnan di Gilliany Oduber di Ritz Carlton 
Aruba, Edjean Semeleer di Go Cultura Foundation, 
Renwick Heronimo di Fundacion Museo Arubano, Gea 
Sougé di Gea Sougé Nature & Life Coaching, Kimberly 
Rooijakkers di Boardwalk Boutique Hotel Aruba, Urvin 
Croes di Infini Aruba y tambe Tyson Lopez y Edeline 
Berg di Fundacion Parke Nacional Aruba. 


E di tres dia di reunion a trata e tema di canalnan di 
distribucion y a evalua datonan colecta pa asina por 
yega na e ‘global lead generation strategy’ - esta e meta 
pa genera mas interes y ‘leads’ cerca posibel bishitan- 
tenan. Cu esaki por sigui traha riba e ‘roadmap’ y plan 
di mercadeo digital pa 2024, cu tambe lo forma parti 
di e Plan Corporativo hunto cu su presupuesto.  


Finalmente a establece asina yama ‘key performance 
indicators’ (KPIs) cu ta e indicadornan cu lo midi e exito 
di cada iniciativa y esfuerso. Esaki ta ya caba integral 
den locual A.T.A. ta haci, pero a revisa esakinan. 


Miembronan di ekipo di A.T.A. a participa cu entu- 
siasmo durante e sesionnan di e Global Marketing 
Meeting y ta comprometi pa traha hunto y realisa e 
vision pa futuro.  


Na final di dia, e trabou di A.T.A. no ta solamente pa 
promove e producto turistico, sino tambe pa crea 
experiencianan inolvidabel sigurando crecemento 
duradero pa Aruba, di manera sostenibel.  

D 
epartamento di Salud Publi- 
co DVG ta informa desde di- 
aluna 12 di juni Kwaliteitsinsti- 
tuut Aruba a muda pa su propio 
edificio situa na Schelpstraat 
12, Oranjestad. Esaki ta keda 
den e mesun avenida cu Museo 
Archeologico. 


Desde dialuna 12 di juni tur 
dunado di cuido cu mester asis- 
tencia adicional pa por registra 
su diplomanan den AruBIG 
of otro informacion tocante 
companianan den sector di 
salud por pasa na e edificio nobo 
di Kwaliteitsinstituut, yama na 
280-0231 of tuma contacto 
libremente na kwaliteitsinsti- 
tuut@dvg.aw 


Kwaliteitsinstituut Aruba a muda 

E 
tema di BBO na frontera ta uno sumamente alcaso y debati actu- 
almente entre Departamento di Impuesto, nos Gobernantenan y 
nos comerciantenan. No ta un secreto cu the Aruba Trade & Industry 
Association (ATIA) mes ta hopi critico riba e posibel introduccion di 
e ley nobo aki. Pa exactamente e rason aki, ATIA a acerca Directora 
di Departamento di Impuesto (DIMP) Sra. Luenne Gomez-Pieters pa 
haci un sesion al estilo di un “Town Hall” pa su miembresia, Sr. Hen- 
riquez, Director di ATIA a splica. 


Directora di DIMP a gusta e idea pasobra e ta un manera diferente y 
innovativo pa comunica directamente cu comerciantenan. Pa e rason 
aki Sra. Gomez-Pieters mes a tuma e iniciativa pa invita Director di 
Aduana, Sr. Ricky Croes pa tambe asisti na e town hall, paso e BBO 
na frontera lo mester bay simultaneo cu cambio di ley di Impuesto. 


Temanan trata den e sesion: 
BBO na frontera 
Directora di DIMP den su presentacion a duna un demostracion di e 
sistema nobo di Bo Impuesto (BOi), pa mustra e cambio y tambe e 
conexion cu sistema di Aduana. Ademas mester indica cu hopi dife- 
rente tema y situacion a wordo trata durante e sesion. 
Algun tema di suma importancia tawata seguramente e tema di 
“handelsgoederen”, kico si y no ta wordo considera como un handels- 
goed. Tambe e tema di unidad fiscal (“fiscale eenheid”) y con esey lo 
traha awo cu un BBO na frontera. Mester indica cu ta importante si 
un comerciante tin un unidad fiscal pa e revisa y actualisa esaki na 
DIMP, pa no haya problema den futuro. 


Otro tema tawata esun di e asina yama “teruggaafbeschikking” ora 
cu DIMP mester debolbe placa na un comerciante. Aki atrobe ta 
importante pa tur informacion di cuenta di banco di e comerciante 
ta actualisa, pa no tin problema ora mester debolbe placa. 


Impuesto di importacion 
Pa cu impuesto di importacion, a toca e tema di simplificacion di e 
nivelnan di impuesto, unda cu Director di Aduana a duna ehempel 
amplio di cambionan. Tambe a sigui tocante e servicio di Aduana, 
freezone, entrepot pa auto y productonan “green” cu ta un tema 
hopi debati awo riba rednan social. Mester bisa cu ambos Director 
a contesta tur pregunta y a aclaria hopi incertidumbre di e miem- 
bresia, pero tambe a tuma bon nota di tipnan cu e miembresia a 
duna cu lo por yuda den futuro. 


Satisfecho y agradecido 
ATIA ta sumamente satisfecho cu un sala completamente yen, y 
agradecido na Directora di DIMP y Director di Aduana y nan team pa 
por a colabora na nos town hall. Si como comerciante bo no a haya 
espacio pa atende ATIA su town hall, nos ta recomenda pa busca 
mas informacion posibel of sigui nos riba nos rednan social unda nos 


ta comparti informacion regularmente. 


Ocasionalmente ATIA por ta critico specialmente riba e dos 
Departamento nan cu a asisti na nos town hall, pero ta importante pa 
comunidad y comercio sa cu nos tin bon comunicacion cu gerencia di 
ambos Departamento cu ta uno basa riba respet mutuo. ATIA lo keda 
advoca pa reformanan cu lo yuda pa sigui crece y fortifica economia 
di Aruba, pero tambe continua cu organisacion di sesionnan infor- 
mativo y eventonan social pa engrandece nos miembresia. 


Miembronan di ATIA cara cara cu DIMP y Duana 

Visit kooymanbv.com for more information. 

G 
obierno a priminti pa cumpli cu tur e SUSTAIN- 
ABLE DEVELEOPMENT GOALS di Nacionnan Uni y 
cu Aruba como parti di Reino Hulandes a acorda pa 
traha pa cumpli cu nan. Conny Connor-Aventurin, mae- 
stro di scol profesional cu a studia na Hulanda, cabe- 
sante di un scol y candidato riba lista di AVP, ta mustra 
cu prueba cu gobierno di MEP, RAIZ, RED y POR, no a 
cumpli cu loke nan a priminti. Hasta e Prome Minister di 
Aruba a bay reunionnan di Nacionnan Uni den nomber 
di Reino, pero aki na Aruba gobierno no ta cumpli. 


PROME 4 SDG 
Ora repasa e SDG-nan manera publica, Bo ta wak cu aki 
na Aruba, no ta ni purba cumpli cu nan. Conny Connor- 
Aventurin: “Si Bo djis coy e prome cuatro SDG’s, combati 
pobresa, combati hamber, percura pa bon salud y bon 
cuido di salud, percura pa enseñansa di calidad, Bo ta 
wak cu riba niun di e cuatro metanan di Nacionnan Uni 
pa tur pais na mundo, Aruba no ta cumpli. Na Aruba tin 
un pobresa creciente. Lider di AVP na diferente ocasion 
a mustra cu basa riba informacion di gobierno aki mes, 
cu tin mas cu 50 mil hende na Aruba cu ta biba den 
pobresa, pasobra nan entrada no ta yega pa cubri nan 
gastonan basico pa sobrevivi! Na scol nos ta wak e y 
experiencia esaki tur dia mas.” 
Asina juffrouw Conny Connor-Aventurin a splica cu e 
metanan global di Nacionnan Uni riba su mesa. El a 
busca informacion riba e SDG-nan aki pa e compronde 
y evalua maneho di gobierno miho y pa incorpora e 
metanan aki ainda mas den programa, maneho y activ- 
idadnan di su partido AVP. 
Conny Connor-Aventurin: “Na scolnan nos mester haci 
mas pa siña y conscientisa nos alumnonan di e metanan 
esencial aki. Pero tambe pa organisa mas actividad den 
enseñansa pa envolve nos alumnonan den esakinan!” 


Mas SDG cu no ta cumpli cun’e 
E di dos SDG ta e responsabilidad di gobierno pa elimina 
haber na Aruba. Door di e pobresa creciente na Aruba 


Conny Connors-Aventurin di AVP: 
Gobierno no ta cumpli 
cu loke e ta bisa 


Gobiernonan di MEP RAIZ RED y POR 
na a haci nada pa cumpli cu niun SDG! 


tin mas hende cu no ta come dos of tres biaha pa dia. Pa no papia mes di e calidad di 
nan cuminda. Conny Connor-Aventurin: “Ora placa no ta yega pa cubri e necesidadnan 
basico di un famia, Bo por ta sigur cu e cantidad y calidad di cuminda di e famia tambe 
ta sufri. Nos ta wak e na scol. Tur dia!” 
E di tres SDG ta e responsabilidad di gobierno pa percura pa bon salud y bon cuido 
di salud di su hendenan. Loke nos ta wak na Aruba ta cu a y ta sigui corta den cuido 
medico, den remedi, den kico e dokternan tin mag di haci, den e tempo largo cu tin cu 
warda pa haya wak un specialista y hasta Bo dokter di cas. Awor hasta ta corta den 
cuido medico di nos hendenan grandi den casnan di cuido. Esaki ta cosnan cu ta neta- 
mente contrario na e meta di e SDG # 3. Pa loke ta e SDG # 4, e responsabilidad di 
gobierno pa percura pa enseñansa di calidad pa tur hende, nos ta wak cu aki tambe 
gobierno no ta cumpli. Ceramento di John Wesley College na San Nicolas no ta un 
ehempel di promocion di bon maneho di enseñansa. E aumento drastico di “schoolgeld” 
pa muchanan wordo admiti na scol, ta haci un mayornan cu ya no por cumpli cu nan 
necesidadnan basico, tin masha hopi problema pa percura pa nan yiunan bay scol. Anto 
esey ta sin conta otro gastonan manera uniform, placa pa paga airco den klas y material 
di scol hasta den enseñansa basico (!!!) Conny Conner-Aventurin:“Cu ni den manten- 
cion di e edificionan di scol y den pago husto di trahadonan di limpiesa e gobierno kier 
inverti, corda den calidad di enseñansa mes. E cumplimento di e metanan of SDG’s door 
di e gobierno aki, ta simplemente malo!” 

D 
en e ultimo simannan nos Grandinan a haya hopi atencion den medio- 
nan di comunicacion y di nos politiconan como resultado di entro otro 
e situacion preocupante cu ta transcuriendo na SABA. 


Den e ultimo decadanan, nos Grandinan cu nan grandeza y perseverancia 
a construi e pais aki cu nos ta habita cu orguyo. Cu fervor y perseverancia 
nan a construi nos nacion pa asina nos tur awe por gosa di e frutonan cu 
cada un di nan logronan a genera pa nos como pais y como individuo ariba 
nos pais. 


Bida den su curso natural ta prescribi cu for di e legado cu nos por gosa 
di dje awe como herencia, nos lo mester wordo inspira y traha cu curashi 
pa e presente cu nos Grandinan merece. E creacion di un presente digno 
mester ta mas cu un meta pa nos, cu tin e deber di carga e cuido di nos 
grandinan e tempo nos dilanti. E deber husto aki mester traduci su mes 


Parlamentario mr. Gerlien Croes 


Nos Cuido, Nos deber - 
Un presente digno pa nos grandinan 


den puntonan primordial di cuido di un pais. 


Banda di derecho igual den cuido medico pa 
nos Grandinan nos lo mester crea hunto opor- 
tunidadnan pa nan por sinti nan mes empodera 
y independiente den actividadnan economico, 
recreativo y di desaroyo personal. Viviendanan 
adecua caminda nan cuido diario por wordo 
brinda y e atencion mereci ta ser duna, ta un 
punto cu no mester ta di discusion y no por 
wordo poni na peliger bao di ningun circun- 
stancia, y mucho menos pa motibo politico. 


Nos como e populacion cu actualmente ta 
trahando tin e deber di no solamente cumpli 
cu nos Grandinan, pero tambe inspira nos 
hubentud creciente pa nan por ta e miho 
version di nan mes tur dia. Di e forma aki e 
curso natural di bida y cuido por sigui wordo 
carga den e decadanan venidero. E inspiracion 
aki ta cuminsa y continua diariamente den 
cada relacionnan humano cu nos ta crea cu 
otro sin importa edad y con nos ta fortalece e 
norma y balor cu ta traspasa den nos relacion 
cu otro. Cu e norma y balor aki nos lo sigui 
crea e pais caminda biba un bida dignamente 
ta e punto di salida pa cada un di nos cu ta 
para firme pa humanidad y cada faceta di bida 
cu e ser humano ta encontra den su trayec- 
toria. 


Laga nos para pa un Comunidad Nobo, un 
Comunidad Uni. 

SPCOA TA E UNICO INSTANCIA AUTORISA PA CERA 
JWC 
D 
ia 15 di Mei 2023 mi a brinda informacion na pueb- 
lo atraves di un articulo di prensa pakico John Wes- 
ley College lo mester bay cera su portanan. Mi a haci 
esaki cu luho di detaye cualnan tur a wordo confirma 
pa SPCOA mes. Mi ta cuminsa e articulo aki subray- 
ando un di SPCOA su prome frasenan di e articulo cu 
nan a saca den prensa: “Directiva di SPCOA ta reiti- 
ra cu e unico instancia autorisa pa tuma e decision pa 
cera John Wesley College ta directiva di e scol. Nan ta 
enfatisa cu e decision aki no tawata facil, sinembargo 
despues di a analisa tur e echonan, no por a haci otro 
cu tuma e tristo decision pa cera e scol.” 


INVESTIGACION HACI 
E articulo ta sigui bisa: “E decision di directiva ta basa 
riba un investigacion valido y di confiansa den coop- 
eracion cu partidonan externo. E investigacion tin tres 
componente: (1) Na prome luga a constata, investiga y 
documenta iregularidad cu e control di calidad di ense- 
ñansa manera ta ancra den ley y maneho di SPCOA. 
Como ehempel por menciona dos punto di atencion: 
(1) E maneho di aceptacion na MAVO, (2) Derecho pa 
forma klasnan. Na di dos luga a investiga e cantidad 
di alumno na e scol. Manera por wak, e cantidad di 
alumno a keda baha drasticamente desde aña escolar 
2016-2017 te cu awor: Cantidad di alumno riba dia 
1 di augustus: 2016- 2017: 227 / 2017-2018: 159 
/ 2018- 2019: 165 / 2019-2020: 125 / 2020-2021: 
119 / 2021-2022: 111 / 2022-2023: 64. Na di (3) tres 
luga a investiga e finansa y posibilidad pa tene e scol 
habri cu e tiki alumnonan. Un instituto di enseñansa ta 
ricibi subsidio for di un normbedrag pa cada alumno 
y pa e cantidad di local di e edificio di scol. Pa mas cu 
7 aña caba JWC tin un caida den cantidad di alumno. 
Ta calcula subsidio a base di e cantidad di alumno. 
Ademas, e derecho pa subsidio y formamento di klas 
ta ancra den ley, kiermen no por desvia di esaki. Menos 
alumno kiermen menos subsidio pero no menos gasto.” 


Parlamentario Marco Berlis (MEP): 
SPCOA ta confirma cu nan 
ta e unico autoridad pa 
cera John Wesley College 


MIKE EMAN MALINFORMANDO Y GAÑANDO PUEBLO ATROBE 
Como Parlamentario y representante di pueblo e ta hopi importante pa keda informa 
nos mes cu e berdad di e preocupacionnan cu ta surgi den pueblo. Sinembargo, nos 
por nota cu sr.Mike Eman, un hurista, un ex-minister presidente, un Parlamentario, un 
persona cu experiencia kier pretende cu ta gobierno su falta cu JWC tin cu cera. Sr. Eman 
ta hungando cu sentimento di pueblo malinformando a proposito pa ganashi politico. 
Esaki nos ta yama “Politrics Comun di Eman.” 
P’esey, mester corda cu: 
(1)-Mayornan ta dicidi cual scol ta manda su yiu. 
Si nan ta prefera otro scol esaki ta nan derecho. 
(2)-JWC ta pidi AFL 700 pa aña escolar. 
Otro scolnan ta cobra hopi menos. No tur hende por paga esaki. 
(3)-CBS a premira esaki, pasobra poblacion ta traha menos yiu. 
No tin suficiente mucha pa tur scol. 


SPCOA A PAGA E BELA Y MANIFESTACION DI MENTIRA COMUN DI MIKE EMAN 
Mi a tuma nota di e manifestacion dia 15 di Juni cu AVP a organisa. AVP, un partido den 
crisis, cu a wordo califica pa tres ex-miembro y dos parlamentario independiente awor 
como un partido corupto, mentiroso y cu politica di ‘Old Boys Network’, ta trata na drecha 
su imagen y kita atencion di e sla duro cu nan a haya recientemente. Asina mes Mike 
Eman den su desesperacion ta insisti pa keda instiga pueblo cu e mesun strategianan di 
old boys y gañamento contra gobierno. Pueblo mes por a wak con tur informacion a bin 
ta bisando mescos: “No ta falta di gobierno cu JWC ta cera su portanan.” 


Mike Eman kier mantene portanan di JWC habri basa riba promesa falso y incorecto. Ta 
bon pa remarca si cu mes a “paga bela” di su propio negoshinan EMCO y Interbank, a 
paga e bela di su propio partido cu ta celebrando y brasando corupcion, y riba dje Mike 
Eman a paga e bela di Aruba financieramente cu un megadebe y awor kier cende bela 
pa JWC? E gañamento comun aki di Mike Eman ta e “bon comun” cu ta papiando di dje? 
Politrics ta Mike Eman su expresion di e “bon comun”? 

P 
a medio di e procedura regular cu Staatsregeling y Reglamento di Ordo 
ta duna cada parlamentario, mr. Gerlien Croes a manda diaranson un 
serie di pregunta den direccion di Minister di Husticia y Asuntonan Social, 
Rocco Tjon pa esaki trece aclaracion riba kico exactamente Gabinete Wev- 
er-Croes II a firma den Landspakket, referente ley di proteccion di infor- 
macion personal di nos ciudadanonan cu otro isla y pais den Reino. 


T’asina cu e Landspakket cu Prome Minister Evelyn Wever-Croes a firma 
dia 13 di november 2020, ta inclui, bou di punto 11.9 den e capitulo 
Reforsa Estado di Derecho, e introduccion di un Consensus Rijkswet. 
Inicialmente tabata trata solamente di informacion hudicial (si un persona 
tin boet of yega di cay cera, etc.). Sinembargo, tin indicacion cu durante 
e Justitieel Vierlanden Overleg, a bay di acuerdo pa e inclui tur otro infor- 
macion personal tambe. 


Recientemente, e funcionarionan asigna pa encamina e trayecto di prepara- 
cion di dicho Rijkswet a duna presentacion na miembronan di Parlamento 
di Aruba, como tambe durante sesion di IPKO, algun dia atras na Hulanda. 
Minister di Husticia mes no tabata presente na ningun di e sesionnan infor- 
mativo, motibo pa cual e parlamentario independiente a dicidi di manda 
un serie di pregunta hunto cu e solicitud pa Minister Tjon contesta esaki 
na e brevedad posibel y por escrito. 

SUNDAY BRUNCH 


Parlamentario mr. Gerlien Croes kier sa si gobierno 
a compromete e informacion priva di e ciudadano 


Mr. Gerlien Croes ta pidi mas clarificacion y 
kier sa kico lo considera como informacion 
personal pa comparti cu otro entidadnan di 
Reino y cu lo wordo protegi segun e ley aki. 
Fuera di informacion hudicial, un hende tin 
informacion personal cu ta relata na su asun- 
tonan medico, financiero (banco), mescos cu 
afiliacion na organisacionnan social y politico, 
etc. E informacion aki, den e mannan robes of 
den sistema modernisa di analisis di data, por 
hiba na un abuso cu fin discriminatorio, por 
ehempel. 


Adicionalmente, ta puntra Minister Tjon pa 
comparti cu parlamento tur e palabracionnan 
haci durante e Justitieel Vierlanden Overleg 
relacion cu e recogemento, digitalisacion 
y maneho di informacion. Tambe kier sa for 
di e mandatario encarga cu husticia con ta 
bay garantisa e control y proteccion datonan 
personal di e ciudadanonan di Aruba. 


E parlamentario lo keda masha vigilante di 
ricibi contesta concreto for di Minister Tjon riba 
e preguntanan. E aplicacion di dicho Rijkswet 
tin e capacidad di compromete hopi aspecto 
di e bida diario di nos hendenan. Hulanda mes 
a hay’e envolvi den scandal, manera esun di 
Toeslagenaffaire caminda a actua di manera 
selectivo pa dicidi ken ta haya beneficio y ken 
no. Esaki ta un situacion, di masha hopi otro, 
cu potencialmente por tuma luga. 

D 
iahuebs 
den 
careda di 12’or 
dos auto a acciden- 
ta ariba e splitsing 
tegenover di Any- 
time Bar Restaurant. 
E autonan envolvi 
tawata un Hyundai y 
un Toyota. 


Na e sitio nos por 
a compronde cu e 
Hyundai 
biniendo 
for di pariba lo kier 
a bay na su man 
robes, pa e drenta 
e caya dilanti e bar 
restaurant.  
Pero, e ta haci e 
birada na su man 
robes cortico y ta 
dal e Toyota bente 
for di e caminda. Den 
e 
impacto 
chauf- 
feur di e Toyota a 
resulta 
levemente 
herida y tawata tin 
mester di asistencia 
medico. Ambulance 
a presenta y por a 
mira 
e 
chauffeur 
cana 
subi 
ambu- 
lance, compaña pa e 
Paramediconan.  


Polis di trafico a 
presenta di despues 
pa 
asina 
tuma 
datonan di e acci- 
dente. 


Un persona herida den accidente na Paradera 

E 
kipo di Pais Aruba ta presente na e 
asina yama “counterpart dagen” or- 
ganisa den cuadro di trabou haci den 
conexion cu Landspakket y pa Ministe- 
rio di Asunto di Reino. 


Dianan 12,13 y 14 di juni paisnan 
den Reino; Aruba, Corsou y Sint 
Maarten ta bin hunto pa asina para 
keto na e trabounan haci den cuadro 
di Landspakket como tambe evalua 
e trayecto anterior. Diferente tema ta 
wordo trata durante e dianan aki cu ta 
relata na por ehempel e acuerdo mutuo 
actual, metodo di cambio y colabora- 
cion entre e paisnan. 


E dianan y reunionnan ta canando den 
bon forma, caminda cu experticio ta 
wordo intercambia. 


Ekipo di Aruba lo participa na Counterpart Dagen 

D 
iaranson merdia, a inicia cu e trayecto di Signs of Safety, cual ta un proyec- 
to basa riba e plan di maneho di Gabinete Wever- Croes II. Segun e plan di 
maneho, e yabi pa exito ta den promove colaboracion, cooperacion y partici- 
pacion di tur esnan envolvi fihando riba metanan comun pa resolve problema 
y resolve retonan. E parti aki di e vision di e maneho di Gobierno, ta un ingre- 
diente clave pa loke ta e trayecto di Signs of Safety. Un proyecto cu lo rekeri 
un enfoke multidiciplinario poniendo e cliente central. E programa aki lo ta di- 
rigi riba garantisa siguridad duradero y rehabilitacion di victima y agresornan 
den casonan di abuso sexual, maltrato como tambe negligencia na mucha y 
violencia relacional. 


Manera a wordo menciona, e trayecto aki lo ta uno multidisciplinario y lo tin 
e metodo di Signs of Safety como base. Durante aña 2019 Gobierno di Aruba 
a firma un ‘Ministeriele Beschikking’ pa duna prioridad na implementacion di 
Signs of Safety como metodo oficial y nacional den e cadena di proteccion di 
menor na Aruba. 
Un evaluacion pa e implementacion di Signs of Safety a tuma luga entre e dife- 
rente stakeholdersnan, for di esaki a bin puntonan positivo como puntonan di 
atencion. Ta pone atencion tambe na e resultado di e evaluacion di e grupo di 
maneho di Signs of Safety Aruba, kende a desaroya un programa cu un dura- 
cion di tres aña cu lo duna atencion riba e puntonan cu a ser subraya. 
E mandatario a indica cu e ta satisfecho cu e contribucion duna door di e 
diferente stakeholders pa e trayecto di implementacion di Signs of Safety na 
Aruba. Ta trata di un iniciativa cu a bin for di e veld mes, cual Gobierno ta 
para tras di esaki. Gobierno conhuntamente cu CEDE Aruba y Samenwerkende 
Fondsen ta forma parti di e financiamento di e programa aki, asina nos ta 
contribui y mustra nos compromiso na e meta comun cu ta pa pone e mucha 
central. Trahando hunto ta e unico manera cu nos lo por logra e metanan nos 
dilanti. 
Por ultimo, Minister Tjon a expresa cu e proyecto aki ta rekeri esfuerso di cada 
instancia, cada profesional y mas cu claro e compromiso di Gobierno di Aruba. 
Pues ta extende palabranan di gratitud y elogio na e grupo di maneho di Signs 
of Safety cu a traha incansabelmente apesar di a haya nan mes confronta cu 
obstaculonan na caminda, pero manteniendo e vision y pasion pa asina awe 
logra yega na inicio di e programa aki. 


Minister Rocco Tjon: 


A inicia e trayecto den cuadro 
di e proyecto Signs of Safety 

D 
iaranson mainta den parlamento a tuma luga e presen- 
tacion di e maneho nobo pa asuntonan di adulto may- 
or. Prof. Anne-Mei The hunto cu Minister Arends y su ekipo 
a duna amplio splicacion ariba e prioridadnan cu tin cu at- 
ende cu ne den e maneho. 


Manera cu tur otro region na mundo, Aruba tambe ta 
enfrenta cu e consecuencianan di un poblacion cu ta birando 
mas bieu, esaki ta inclui aumento pa necesidad di cuido y 
recursonan di sosten social. Durante ultimo añanan a bin 
ta recopila diferente datos y a studia esakinan pa haya un 
bista amplio den tur loke ta trata cuido y bienestar pa adulto 
mayor. Basa riba data, estudionan y consehonan di profe- 
sionalnan a bin ta presenta un maneho cu ta enfoca riba 
cambio di perspectiva riba embehecimento pa adulto mayor, 
servicionan adecua/adapta di cuido y bienestar y un miho 
reparticion di recursonan y gastonan di cuido. 


Algun di e preguntanan cu a wordo treci dilanti door di 
parlamentarionan tabata e factor di diversidad y emigracion 
di Aruba su poblacion y con esaki ta hunga un rol den e 
ehecucion di e maneho. Minister Arends a sigura parlamen- 


tarionan cu ta teniendo consideracion cu a factor nan aki 
den e vision. Ta importante pa nos ta consciente cu maneho 
riba embehecimento di poblacion y bienestar di e adultonan 
mayor ta toca hopi areanan (e.o. migracion, infrastructura, 
finansa, educacion) den nos comunidad y lo mester wordo 
atendi den forma holistico. Aumento di diversidad ta conta 
no solamente pa embehecimento di un pais pero tambe e 
unidad di un sociedad. Tambe a menciona cu e maneho di 
adulto mayor ta uno cu tin cu wordo ehecuta inter-ministe- 
rial y cu bon cooperacion entre tur organisacion y departa- 
mentonan cu tin di haber cu adulto mayor. 


Pa conclui, mester un miho investigacion riba e gastonan 
di cuido y bienestar pa adulto mayor. Ta esencial tambe pa 
brinda opcionnan mas amplio di educacion den sector di 
cuido na Aruba, esaki ta stimula nos hobennan pa sigui un 
carera den cuido y asina aporta na carga e peso di embehe- 
cimento di poblacion na Aruba. 


Adultonan mayor tin derecho riba cuido di calidad y nos 
como comunidad tin e deber pa garantisa nan siguridad, 
bienestar y brinda nan e dignidad cu nan merece. 


Minister Ursell Arends: 


Adultonan mayor tin derecho riba cuido di calidad y nos 
como comunidad tin e deber pa garantisa nan siguridad 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
iahuebs merdia, e ‘Periodistanan pa un Dia’, Khloé Destiny 
Dabian, Xylion pietersz, Ashaney Croes, Jaysmeline Hernan- 
dez Pinedo, Michiko Vis y Rayon Liu, acompaña pa nan mayor- 
nan, a drenta sala di prensa di Gobierno di Aruba na unda cu nan 
a haya un splicacion hopi amplio di tur loke ta pasa den un con- 
ferencia di prensa di Gobierno di Aruba y di e trabou di prensa na 
Aruba. ‘Periodista pa un Dia’ ta conscientisa nos muchanan riba 
e importancia di prensa na Aruba. 


Sandra Croes, presentadora den Conferencia di Prensa di 
Gobierno di Aruba, despues di a conta e proceso di cada confer- 
encia di prensa di Gobierno, a expresa su sentimentonan di e 
stimacion y dedicacion cu e tin pa su trabou ora cu e ta guia cada 
conferencia di prensa den e sala aki. El a splica e muchanan cu 
den tur loke nan kier bira ora nan bira grandi, semper stima nan 
trabou y cu dedicacion pa asina nan por tin resultadonan feliz. 


Pa e siman aki, e periodista invita ta señora Alejandra Forero di 
TeleAruba. Señora Forero, naci na Colombia, di mucha caba a 
sinti e inspiracion pa bira un periodista. Cu su 18 aña Alejandra 
a cuminsa studia Periodismo den un di e Universidadnan di mas 
prestigio na Bogota, Politécnico Grancolombiano y di eynan 
el a sigui studia y engrandece su conocemento mas y a traha 
pa diferente medio di comunicacion. Desde 2011, Alejandra ta 
forma parti di nos comunidad y a traha pa radio y television 
local. Actualmente, Alejandra ta traha na nos planta di Television 
Nacional TeleAruba den su programa Primera Plana con Alejandra 
Forero, como periodista y presentadora. Alejandra e expresa na 
e muchanan cu ta un honor pe, pa cada dia informa nos comun- 
idad. Ser periodista ta un pasion pero tambe un responsabilidad 
pa asina informa nos comunidad cu e berdad. 


Na final, Alejandra a conseha tur e muchanan pa nan sigui studia, 


pasobra studia ta e cos di mas importante si nan kier tin un futuro 
briyante. Pero tambe nan tin cu percura pa ta un bon ser humano 
cu tur hende, sin discriminacion, cu respet pa otro y por ultimo 
honra nan mayornan, pasobra esey ta un ley divino. 


Despues di e splicacionnan ricibi y e preparacionnan duna pa 
Alejandra Forero, e muchanan a bay encontra cu Prome Minsiter 
Evelyn Wever-Croes den sala di Conseho di Minister y tur a keda 
hopi impresiona y feliz di a conoce Prome Minister y di e splica- 
cion di e trabou di Gobierno y e decisionnan importante cu ta 
wordo tuma den e sala di Conseho di Minister. 


Na final, e tuma luga e Conferencia di Prensa Hubenil den e sala 
di conferencia di Gobierno di Aruba na unda e muchanan tur a 
haya e oportunidad pa haci nan preguntanan na Prome Minister. 
Curiosidad y creatividad di nos muchanan tocante e preguntanan 
haci, ta mustra cu nan tin hopi interes pa sa mas di Prome Minister 
pero tambe di Gobierno en general. Prome Minister a contesta 
cada pregunta y a nota e atencion cu e muchanan tawata pone 
pa haya contesta riba nan preguntanan. 


Prome Minister ta gradici tur esnan cu a haci ‘Periodista pa un 
Dia’ posibel y un exito. Danki tambe na señora Alejandra Forero 
pa su tempo pa splica nos muchanan mas di e trabou aki. Danki 
na e mayornan pa permiti nan yiunan participa y danki special na 
nos muchanan cu a participa. 


Prome Minister Evelyn Wever-Croes: 


‘Periodista pa un Dia’ ta conscientisa nos 
muchanan riba e importancia di prensa na Aruba 

D 
ia 16 di juni tur aña ta celebra y observa 
pa Nacionnan Uni e Dia Mundial di Tur- 
tuganan di Lama (World Sea Turtle Day). E 
dia aki ta pa eleva conscientisacion pa cu 
e situacion dificil cu turtuganan di lama ta 
encontra cune y pa promove esfuersonan di 
conservacion. E pregunta cu Directie Natu- 
ur en Milieu (DNM) ta trece dilanti ta, ta e 
menasanan mas grandi mundialmente y na 
Aruba pa cu e sortonan protegi aki? Tur e 7 
sortonan di turtuganan di lama ta riba lis- 
ta di proteccion (Endangered Species Act) 
mundialmente, pero nan ta den peliger di 
extincion of nan existencia ta menasa pa ac- 
tonan humano of condicionnan natural cau- 
sa pa humanidad. 


Di e 7 sortonan aki, 4 di nan sigur ta bishita 
nos isla y nos awanan teritorial pa descansa 
y pa pone webo riba nos beachnan. E condi- 
cionnan aki na Aruba ainda ta mustra fabo- 
rabel y preferi pa e populacion di turtuganan 
di lama. E problemanan cu e sortonan aki 
ta encontra mundialmente ta forma menasa 
pa nan existencia y ta pone nan bou stress 
innecesario. Ta hopi importante e trabounan 
di e grupo Turtuga Aruba ta haci pa conser- 
vacion y proteccion. 


Di e 7 sortonan cu ta existi, 4 sorto 
ta encontra aki, esakinan ta: e Caret 
(Eretmochelys imbricata), Cawama (Caretta 
caretta), Turtuga Blanco (Chelonian mydas), 
Drikil (Dermochelys coriacea). Esun cu ta 
mas na peliger ta e Kemp’s ridley sea turtle 
(Lepidochelys kempii). 
E menasanan di mas grandi cu e turtuganan 
di lama ta encontra cune ta entre otro: 


E fenomeno yama Poaching:  E turtuganan 
di lama ta captura y mata ilegalmente pa nan 
carni, webo of casca pa benta of consumo 
propio. Esaki ta un menasa pa e cantidad di 
e sorto y ta aporta na extincion y ta causa 
disturbio den e ecosistema marino. 


Perdida di habitat:  Turtuganan di lama 
mester di santo blanco di e beachnan pa 
pone nan neishi, pa ora e yiunan nace, nan 
por sali bin ariba facilmente. Desaroyo na 
e costanan ta destrui nan habitat. Tambe 
e luznan di e edificionan den cercania di 


beachnan ta desorienta turtuganan di lama. 
Esaki ta pone cu e bestia ta bay otro rumbo 
unda no ta lama, cu ta forma peliger pa nan 
bida. 


Captura accidentalmente (bycatch): turtu- 
ganan di lama ta pega den redanan cu ta 
destina pa gara pisca y den canastanan. 


Polucion di plastic: Turtuganan di lama ta 
confundi saconan di plastic pa jellyfish, nan 
cuminda principal. Esaki ta causa blokeo di 
nan sistema digestivo y causa nan morto. 


Cambio di Clima: esaki ta causa cu e nivel di 
lama ta subi. Esaki ta causa cu e neishinan 
ta inunda riba e beachnan. Tambe e cambio 
di clima ta cambia temperatura di lama cu 
ta causa cambio den e sexo di e yiunan di 
turtuga, causando desbalansa. 


Kico tur nos por haci pa yuda cu proteccion 
di e turtuganan di lama? Aki algun idea y 
pensamento: 
Por aporta y sostene organisacionnan cu tin 
como meta conservacion di turtuganan di 
lama, manera e Turtuga Aruba. Por haci un 
donacion na e fundacion of por aporta door 
di bira miembro boluntario. 


Reduci bo consumo di plastic y su 
impacto: Ora bay beach, uza productonan 
re-uzabel, preveni productonan di plastic di 
un solo uzo. Ta prohibi uzo di productonan 
solar cu kimico oxybenzone cu ta afecta 
nos coralnan y e ecosistema marino unda e 
turtuganan di lama ta come. 


Sea un persona responsabel ora di recrea 
cu boto: Mester tin cautela pa cu turtu- 
ganan di lama mas tanto ora ta cerca di 
costa. Mester bay poco poco pa duna nan 
espacio pa move trankil. 
Raporta presencia di turtuganan di lama 
riba nos costa na Fundacion Turtuga Aruba. 
Si bo persona wak un turtuga di lama subi 
tera of nota e rastronan di turtuga notifica e 
organisacion Turtuga Aruba na 592-9393. E 
organisacion y su boluntarionan ta experto 
pa maneha e situacion, bo persona no mag di 
stroba of mishi cu e turtuga di lama. No saca 
potret cu flash cu ta desorient’e. Turtuga 


Aruba ta haci e trabou di monitor di e activi- 
dadnan di e turtuganan di lama na Aruba y 
ta comparti e datonan cu nos di DNM. 


Respeta e baricadanan di DOW cu tin poni 
riba nos beachnan. Esaki ta indicacion cu 
eynan tin neishi cu webonan di turtuga di 
lama. 


Aki tin tipnan adicional cu ta yuda proteha 
turtuganan di lama: 
Si bo ta snorkel of sambuya y ta desea saca 
potret, no keda bay mas y mas cerca di e 
turtuganan di lama. Esaki ta clasifica como 
strobamento di e bestia cu tambe ta regla 
den e ley di proteccion di e sorto aki. 


Scoge pa come cuminda di lama cu ta 
sostenibel. Ora scoge pa come seafood, 
opta pa esunan cu ta cultiva na un manera 
sostenibel. Esaki ta significa cu e cuminda 
di lama ta gara of cultiva na un manera cu 
no a causa daño na turtuganan di lama of 
nan hábitat. Esaki tambe kiermen no mata e 
sortonan cu ta protegi pa pone riba menu 
den restaurant. 


Boga pa proteccion di turtuganan di lama y 
nan habitat. Aporta y vocifera pa e areanan 
marino ta protegi. Formula maneho cu ta 
cuadra cu proteccion di e sortonan aki y nan 
habitat. 
Siña un otro tocante di turtuganan di lama 
y nan balor. Comparti locual bo sa cu amigo 
y famia. Mas hende sa tocante e turtuganan 
di lama y di e menasa cu nan ta encontra, 
mas chens lo tin pa hende tuma accion pa 
proteha e turtuganan di lama. Comparti e 
relato aki pa e yega mas cerca otronan cu 
no sa mucho. 


Tumando e pasonan aki y mas, nos tur por 
yuda sigura e existencia di turtuganan di 
lama pa hopi aña mas, y asina mas genera- 
cion por disfruta di wak nan y sa di nan balor 
pa e bida marino. DNM ta gradici Turtuga 
Aruba cu nan trabounan y ta felicita Aruba 
riba e Dia Mundial di Turtuganan di Lama. 
Aki DNM ta comparti un potret cu foto- 
grafo Micheal Tromp a colabora cu nos pa 
asina aporta aun mas na conscientisacion di 
turtuganan di lama. 


Dia Mundial di Turtuganan di Lama; 


Kico tur nos por haci pa yuda e sorto aki pa sigui existi? 

C 
olegio Bon Bini ta un di e scolnan gana- 
do di e proyecto di Edutech di Gobierno di 
Aruba y Futura den cual a pone fondo disponi- 
bel pa proyectonan di innovacion di scolnan. 
Cabestante di e scol sra. Sherissa Tsu a expre- 
sa cu Colegio Bon Bini ta sumamente conten- 
to pa motibo cu ya pa hopi tempo tabata bus- 
cando financiamento pa adkiri material digital 
pa e scol. 


Sra. Tsu a splica cu durante di Pandemia a 
haci diferente workshop cu e maestranan pa 
nan por tin conocemento pa duna les digital, 
den e periodo aki a tuma nota di cambio dras- 
tico den e muchanan. Na e momento cu a 
cuminsa duna les bek na scol bek, a tuma nota 
cu e motivacion a baha bek. Pa e motibo aki a 
cuminsa busca sponsor diferente caminda pa 
logra haya un ‘smart board’ den klas, pero no 
a logra. 


Ora cu Edutech a anuncia e posibilidad pa 
scolnan bin na remarca pa financiamento, 
Colegio Bon Bini a manda e plan y meta di e 
scol cu ta inclui borchi digital pa tur e klasnan 
y tablet pa e “smart room”. Como un di e 
scolnan ganado, Colegio Bon Bini a ricibi 4 
borchi digital y 25 tablet. Ademas tur maestro 
a ricibi curso di con pa traha cu e borchinan 
digital. 


Manera cu ta conoci, lesnan audio visual ta 
yuda muchanan siña mas mihor y retene mas 
informacion. Maestronan a tuma nota tambe 
di e cambionan positivo cerca e muchanan cu 
e lesnan interactivo. Adicionalmente haciendo 
uzo di materialnan digital, ta trahando tambe 
na e asina yama “21st centery skills”. Pues tur 
locual cu e muchanan ta siñando awo, lo yuda 
nan hopi den futuro. 


Finalmente, sra. Tsu a gradici Gobierno y Futura 
cu e proyecto di Edutech cual a hacie posibel 
pa adkiri materialnan digital, pa por brinda e 
muchanan lesnan den forma mas innovativo. 


Sherissa Tsu Cabesante Colegio Bon Bini: 


Nos ta mira cambio positivo cerca 
e muchanan cu e lesnan interactivo 

D 
iaranson a tuma luga presentacion di un trayecto bunita cu ta an- 
dando den cuadro di e proyecto Edutech na JFK Education Center. 
Prome Minister Evelyn Wever - Croes cu ademas tin e cartera di inno- 
vacion, Minister di Enseñansa Endy Croes, Minister Xiomara Maduro 
Minister di Finansa y Cultura, Parlamentarionan, profesionalnan riba 
tereno di innovacion, profesionalnan den enseñansa y representante di 
diferente scol, tabata presente na e ocasion. 


Edutech ta un fondo pa stimula innovacion y tecnologia den scolnan 
di Aruba, door di provee fondo na proyectonan piloto di innovacion 
diseña door di scolnan, maestronan y studiantenan. Su impacto y bene- 
ficionan ta stimula participacion entre studiantenan y maestronan, 
haci e klasnan mas interactivo y duna studiantenan y maestronan e 
hermentnan pa sobresali den un mundo digital y desaroya “digital 
literacy’ den scolnan rond Aruba. 


Con e proyecto a cuminsa? 
Prome Minister Wever - Croes a hiba palabra na e ocasion cu un splica- 
cion di con e proyecto a cuminsa. Na aña 2017 ora cu Prome Minister 
Wever - Croes a tuma e cartera di innovacion, tabata contempla cua ta 
e areanan cu mester haya extra atencion den e area di innovacion. Den 
un temporada cu placa ta limita, mester ta hopi creativo. Na aña 2018, 
a cuminsa cu planificacion y na aña 2019 a cuminsa cu proyectonan 
piloto cu tabata yama E-learning. 


Den e proyecto ey, a traves di Futura, a scoge algun scol pa imple- 
menta proyectonan di innovacion. E tempo ey a cuminsa cu proyec- 
tonan piloto den scolnan basico entre otro Cacique Macuarima, 
Colegio Pastoor Kraanwinkel, Sint Franciscus College y Kleuter Cacique 
Aterima. Durante e proyecto piloto a test kico ta traha na Aruba y kico 
no ta traha na Aruba, cu e intencion pa traspasa esaki pa Minister di 
enseñansa, pa departamento di enseñansa y pa e veld di enseñansa. 
Unabes cu e proyectonan piloto a finalisa, Futura a bin cu e idea pa 
cambia e concepto y pa aña escolar 2022-2023 e concepto di Edutech 
a wordo presenta. 


400 mil florin reparti den 4 ciclo 
Prome Minister a sigui splica cu a traves di e proyecto Edutech, tur 
scol por aplica cual ta crea mas compromiso y entusiasmo di parti e 
scolnan. Cu e meta pa crea un plataforma pa stimula tur scol pa bin cu 
solucion pa e retonan cu nan ta enfrenta, unda cu ta pensa cu innova- 
cion por ta un solucion. Pa realisa esaki, a pone un fondo di 400 mil 
florin disponibel pa e aña escolar aki reparti den 4 tranche. 


‘Educacion ta e fundeshi pa nos isla por prospera, educacion ta 
empodera nos habitantenan y ta fortifica nos comunidad y e ta dirigi 
progreso. Nos sa tambe cu nos mundo ta cambiando na un nivel hopi 
rapido. P’esey e ta hopi importante pa nos ekipa nos generacion di 
hobennan cu e hermentnan necesario pa por maneha e retonan y opor- 
tunidadnan den e era digital. E unico manera cu por garantisa esaki 
ta door di siña nan e habilidadnan di siglo 21 pa nan por adapta y ta 
exitoso,’ Prome Minister Wever - Croes a enfatisa. 


Scolnan ganado di e prome 3 ciclonan di Edutech 
Cu ayudo di e fondo di Edutech e scolnan cu a participa y gana, por 
a realisa diferente meta. Aurora Scol Preparatorio Noord, Colegio 
Bon Bini na Playa, Pius X School na Dakota, y Maria Goretti College 
na Paradera lo transforma borchinan tradicional pa borchinan digital 
y tambe ekipa nan klasnan cu diferente materialnan manera tablets of 
laptops pa stimula participacion y haci e lesnan mas interactivo y na 
mes momento logra completa e metanan di desaroyo sostenibel (SDGs). 
Ademas, Colegio EPI a implementa ‘Columbus Kompas’, un metodo pa 
por midi e desaroyo digital y progreso di studiantenan durante un aña 
escolar. 
Y finalmente EduCampus cu lo uza e fondonan pa crea un ‘Modular 
MakerSpace’ cu lo funciona como un ‘incubator’ y haci innovacion mas 
accesibel na nos hobennan. 


Aplicacion ta habri pa ciclo 4 
Pa ciclo 4 ainda scolnan tin tempo pa aplica, Prome Minister a haci uzo 
di e momento pa invita tur scol cu ainda no a haci uzo di e oportunidad 
aki, pa sinta hunto y manda tur ideanan via e website edutecharuba. 
org. E deadline ta pa dia 30 di juni proximo. 


Prome Minister a termina gradiciendo henter e team di Futura cu a 
haci e proyecto di Edutech un realidad. A gradici tur docentenan y e 
veld di enseña cu a percura pa aplica pa e fondo y bin cu ideanan nobo 
pa trece nos Aruba su sistema di educacion den e era nobo y tambe 
Ministernan y Miembronan di parlamento pa a kere den e proyecto. 


Premier Wever - Croes: 


Edutech Fund ta un prueba 
di nos compromiso pa 
innovacion den educacion 

D 
urante conferencia di prensa na cas di cunucu Tan 
Tin, Minister di Cultura y Finansa a presente un re- 
vista pa tur mucha di scol preparatorio y basico. Esaki 
ta relaciona cu e celebracion di Dia di San Juan – Dera 
Gay cu ta dia 24 di juni proximo. E meta di e revista “E 
Cosecha di Juancho” ta pa nos sigui informa y educa 
nos muchanan riba e historia di San Juan. Atraves di 
e revista aki ta haya informacion con esaki a inicia, su 
origin y con nos hendenan di Aruba ta celebr’e. 


Den e revista ta haya informacion di entre otro, e 
historia di e celebracion Dia di San Juan – Dera Gay, e 
nificacion di bistimento di color geel y cora, e candela, 
musica y baile, nificacion di e gay y contamento di 
storia di antes cu tabata tuma luga durante San Juan. 
Ademas tin wega pa mucha, pintura y concurso cu e 
muchanan por participa pa gana premio. E revista aki 
lo wordo entrega via scol na 14 mil mucha. E manda- 
tario ta hopi contento cu e interes e aña aki ta hopi 
grandi pa celebracion di Dia di San Juan. 


Di parti UNOCA nan lo presenta un serie di videonan 
educativo di Dia di San Juan riba nan plataforma 
social y canalnan di television. Pa locual ta Comision 
Celebracion Dianan Nacional, lo ta encarga pa promove 
tur eventonan di San Juan, y tur instancia/organ- 
isacion tin chens te cu 19 juni proximo pa informa 
CCDN via su e-mail adres ccdn@cultura.aw pa asina e 
evento wordo publica riba e calendario di evento. 


Eventonan registra di Dia di San Juan – Dera Gay 
2023 te na e momentonan aki: 
Centro di bario Playa Pabou, Centro di bario Noord, 
Centro di bario Savaneta, Fundacion Chico Harms na 
Centro di bario Brazil, Instituto Kateketiko Diosesano 
Aruba, Club Sport Boys y Jong Sanicolas. 


E mandatario a gradici Archivo Nacional Aruba, 
UNOCA, 
Departamento 
di 
Cultura, 
Comision 
Celebracion Dianan Nacional pa nan cooperacion y 
tambe tur organisacionnan cu ta organisando even- 
tonan pa Aruba por celebra Dia di San Juan – Dera 
Gay. Ademas ta invita henter comunidad pa asisti na e 
celebracionnan di Dia di San Juan -Dera Gay den bari- 
onan y biba nos cultura. 


Enconexion cu Celebracion Dia di San Juan – Dera Gay 


Minister di Cultura Xiomara Maduro a 
presenta Revista ‘E Cosecha di Juancho’ 

D 
irectie Natuur en Milieu (DNM) a participa na un work- 
shop di 4 dia tocante e necesidad di conservacion di 
Sternchi y tambe maneho di nan habitat. 


E workshop tawata organisa pa Fundacion Parke Nacional 
Aruba (FPNA), duna pa e experto den Terns, Dr. Adrian 
Delnevo, cu tin mas di 20 aña di experiencia studiando e 
ternsnan aki na Aruba. Terns ta e terminologia na Ingles y 
na Papiamento nos ta yama nan Sternchi. Aki na Aruba tin 
10 sorto di Sternchi cu ta cria y broei, y esaki no ta e caso 
na otro parti di mundo. Ta bon pa remarca cu ta algun di 
e sortonan di Sternchi cu ta cria y broei aki, ta protegi pa 
e leynan local, e Landsbesluit bescherming inheemse flora 
en fauna (AB 2017 no 48). Locual ta remarcabel pero tristo 
pa menciona ta cu e populacion di Sternchinan ta bahando. 
DNM ta gradici FPNA cu a extende e invitacion na DNM y ta 
gradici Dr. Adrian Delnevo pa comparti su conocemento di e 
Sternchinan. 


E meta di e workshop aki tawata pa siña mas di Sternchinan 
y e necesidad di conservacion cu tambe ta encera un miho 
maneho di nan habitat. Durante e workshop aki, e partici- 
pantenan di DNM, rangersnan di FPNA y tambe representan- 
tenan di Aruba Birdlife Conservation (ABC) a siña mas con 
ta monitor e sortonan aki. E coleganan di DNM su afdeling 
di Onderzoek en Monitoring a keda hopi impacta door di 
e workshop. Un di e coleganan a expresa cu tawata hopi 
emocionante pa scucha momento cu Sr. Delnevo ta bisa 
“You are seeing here the world largest colony of Cayenne in 
the World, you are not going to see this anywhere else in the 
world”, y tur hende a keda keto pa contempla e momento.  E 
colega a bisa: “Esaki ta algo cu lo keda cu mi pa semper.” 


E nombernan di e strenchinan na Papiamento ta lo 
siguiente: 
1. Cayenne Tern - Sternchi grandi 2. Cabot’s Tern - Sternchi 
grandi americano 3. Common Tern - Sternchi comun 4. 
Roseate Tern - Sternchi pecho roos 5. Least Tern - Sternchi 
chikito 6. Brown Noddy - Noddy bruin 7. Black Noddy - 
Noddy preto 8. Sooty Tern - Sternchi bachi preto 9. Bridled 
Tern - Sternchi bril 10. Royal Tern - Sternchi di rey. 


Riba e prome dia di e workshop tawata mas tanto e parti 
teoretico. Con ta diferencia e parhanan specialmente 
esunnan cu ta parce otro hopi manera e Bridled Tern y e Sooty 
Tern. E otro dianan e grupo por a wak unda e sternchinan ta 


broei, con nan habitat ta y con nan ta broei. Cada sorto di 
sternchi y otro parhanan tin nan mesun habitat pa broei. Por 
ehempel, e Brown Noddy ta hay’e mas paden den e vegeta- 
cion, y e Laughing Gulls ta broei mas den “low vegetation”, 
dus den yerba of riba e flora banana di rif. E parhanan aki ta 
forma un peliger pa e populacion di strenchinan mirando cu 
nan ta mata y come e webonan di e strenchinan. 


E sorto, Bridled, ta broei riba baranca, e Sooty ta broei na 
rand di vegetacion. Bo ta hay’e bou di por ehempel un Fofoti, 
e Cayenne mester di un espacio mas bashi. 
Pa gran parti di e dianan cu a sigui, e grupo a conta e “AON” 
apparently occupied nest, esaki por ta un neishi cu a bira 
recientemente bashi, un cu tin webo den dje y tambe un cu 
puyito ainda den dje. E grupo a conta AON’s cu tin Laughing 
Gulls, Sooty y Brown Noddy’s, Bridled y unda e Cayennenan 
ta broei. Tambe e grupo a conta e Least Tern-nan na north 
Coast. Esakinan tawata masha dificil pa wak e neishinan y 
masha facil por trapa ariba nan. P’esey mester a cana cu 
hopi cautela. Lo warda tur dato cu nos a colecta. 


Pa e ultimo parti, cada participante a haya nan certificado. 
E participantenan ta haya cu e parti mas importante cu 
Sr. Adrian Delnevo a enfoca riba dje ta cu mester midi e 
tendencia di e parhanan y no e actual cantidad. Esaki ta 
principalmente pa miho maneho di e habitatnan. 
DNM por mira atras riba un workshop exitoso cu lo beneficia 
Aruba den e parti di conservacion di e Sternchinan. Danki 
na e organisacion Vogelbescherming di Hulanda cu a yuda 
pa realisa e workshop aki na Aruba. Pabien na e participan- 
tenan di e workshop, specialmente nos coleganan di DNM 
afdeling di Onderzoek en Monitoring. 


DNM a participa na e 
workshop di Sternchinan 
y nan Habitat 

U 
n berdad ta cu nos tur tin of tawatin un tata. Un otro 
berdad ta tambe cu nos tur tin un otro experiencia cu 
nos tata. Algun di nos tin of tawatin e tata cu semper ta dis- 
ponibel. Esun cu semper ta pone su mesun plan nan un ban- 
da pa asina aki cumpli cu e plan nan di su yiunan. Otro tin 
of tawatin e tata cu emocionalmente ta desconecta di su yi- 
unan. Esun cu nos no sa si e t’ey of no t’ey na cas. Algun otro 
tin of tawatin e tata emocionalmente agresivo cu su grito, 
insulto y violencia. Tin cu nan tata a fayece y esnan cu door 
di separacion for di e mama, e tata ta drenta y sali cada bes 
for di bida di su yiunan. 


Nos ta un yiu y sa kico nos a sinti falta di dje den nos bida 
como mucha. Tur e momentonan cu nos tata a haci un 
promesa na nos y nos a bira asina contento y ilusiona, y cu 
despues door di incumplimento di nos tata a desilusiona. 
Nos ta sintie te cu dia di awe. E momentonan cu nos tata 
ta of tawata presente den nos bida solamente pa disciplina, 
tambe ta presente den nos memoria awe. 


No ta importa cua di e tatanan ariba menciona nos tin of 
tawatin den nos bida, e ta na nos awor pa redefini e rol di 
tata den bida di nos yiunan. Bo rol como tata ta cuminsa 
prome cu parto y bo rol como tata no ta termina nunca. E 
involucracion cu bo yiu prome cu parto caba, lo zorg pa crea 
un relacion cu ta duna bo yiu e confiansa pa yega cerca bo 
den su momentonan di reto den bida. Y nunca, pero nunca 
bo rol como tata lo caba. Paso hasta despues di morto bo lo 
laga un recuerdo positivo of negativo atras. 


Nos ta ilustra na nos yiunan homber, ki clase di hende homber 
nan mester ta den bida. Nos yiu muhenan ta mira den nos e 
clase di hende homber cu lo tuma parti di nan bida mañan. 


E normalisacion cu e tata no ta involucra den bida di su 
yiunan, por termina awe. Awor nos ta haya e chens pa nos 
si haci otro. Estudio ta mustra cu na momento cu un tata ta 
involucra den bida di su yiunan, e ta crea hunto cu e mama 
un fundeshi fuerte pa su yiunan. Muchanan cu tin participa- 
cion di nan mama y tata den nan bida ta mustra cu emocio- 
nalmente, socialmente y nan estudio ta prominente. Tambe 
estudio ta mustra cu violencia y pobresa tin un corelacion cu 
ausencia di tata den bida di nan yiunan. 


Tata, involucra den bida di bo yiu. Crea un relacion, crea un 
cambio. Locual cu abo a sinti falta di dje como mucha door 
di ausencia di bo tata den bo bida, abo por duna awe na 
bo yiunan. Nos ta bira miho tata door di ta involucra den 
bida di nos yiunan. Sociedad, gobierno, institutonan, doño 
di trabao, famia, amistad, mama, duna nos tatanan sosten 
den esaki. Cambio di pensamento, cambio den relacion y 
cambio di ‘beleid’, ta importante pa como un sociedad nos 
cura y crece pa cu e tema aki. Involucracion di tata den bida 
di nan yiunan ta un preocupacion di nos tur. 


Fundacion Telefon pa Hubentud Aruba a tuma su responsab- 
ilidad pa cu e tema aki y a crea y ta implementa e proyecto 
Best Dad Ever. Best Dad Ever ta un proyecto cu ta stimula 
participacion di tata den bida di nan yiunan. Best Dad Ever 
por tuma luga danki na sosten di Setar N.V, Web Aruba N.V, 
Aruba Airport Authority N.V. y The Salamander Group. 


Pa mas informacion tocante participacion di tata den bida 
di nan yiunan por tuma contacto cu Fundacion Telefon pa 
Hubentud Aruba via nos facebook: https://www.facebook. 
com/telefon.hubentud/, email: telhubentud@gmail.com of 
telefon 5886138/ 5884011. 


Tata, 
Tata, 
Involucra 
Involucra 
den bida 
den bida 
di bo yiu 
di bo yiu 

Fortaleza pa Famia 


Asina Señor ta bisa: 
*** ESUN cu ta bisa cu e ta den luz y sinembargo ta 
odia su ruman, ta den scuridad ainda. 


*** Esun cu ta stima su ruman ta permanece den luz y 
no tin motibo den dje pa trompica. 


*** Ma esun cu ta odia su ruman ta den scuridad y ta 
cana den scuridad y e no sa na unda e ta bay, pasobra 
e scuridad a ciega su wowonan (1Juan 2:9-11). 


*** Ken cu ta odia su ruman ta un matado: y boso sa cu 
ningun matado tin bida eterno ta permanece den dje (1 
Juan 3:15). 


Resultado di rabia y odio por wordo mira rond mundo, 
y tambe cerca nos, y con rabia y odio ta destrui, Famia, 
Matrimonio y Hubentud. Nos no tin di mester di tapa 
solo cu un dede ni tampoco, busca ningun hende di afo 
pa bin siña nos cana den nos propio cas. 


* Cuanto Divorcio no a tuma luga durante e ultimo 
añanan y cuanto no ta tumando luga actualmente? 


* Cuanto hende cu tabata biba hunto no a separa for 
di otro? 


* Laga nos tene cuenta cu e nivel di rabia, odio, y 
malicia cu Diabel a sembra bao di nos hubentud cu ta 
alarmante. 


Papiamento malo constante riba hende ta ocasiona 
odio den bo curason sin bo sa, pasobra e enemigo di 
nos alma ta hiba bo den e caya di amargura y odio. Y 
bo ta bira ciego cu ni maske e persona haci bon of a 
yega di haci bon den pasado,e odio ta ciega bo, cu bo 
no ta mire. 


Nos tur ta mire ta sosode, y no tin nada di sconde, e 
ta proba mundialmente: Un gobernante cu su curason 
ta yena cu rabia y odio, no por goberna su pais, 
pasobra Dios no ta cune, e por tin un gabinete di 500 
Parlamentario y rondona di 1000 minister pero si Dios 


no ta cune, e ta riba su propio forsa. E ta depende di 
hende. 


Consecuencia di esey ta locual ta pasando: Tin preso 
politico, Tin crimen politico,pasobra hende kier kita nan 
oponente politico for di caminda, y nos tin odio politico 
den pueblo, cual ta esun di mas peligroso cu ta existi, 
pasobra hopi cos cu mester bay bon ta wordo stanca. 
Ta solamente un arepentimento genuino por cambia 
curason di hende. 


Ora muchanan lanta den cas mira rabia,odio, violencia, 
malicia y inmoralidad, si nan no haya yudansa, na 
prome luga di Dios pa cambia nan curason y amor 
di nan mayornan pa nan educacion,nos ta lantando 
monsternan pa comunidad, wak den e ultimo cuater 
aña cuanto crimen sangriento y cruel a tuma luga y 
tuma e promedio di e edad di e criminalnan. 


Hende ta cla pa tira e falta riba internet, telefon, droga, 
alcohol, etc., pero dilanti di Dios semper e mayor ta 
keda responsabel pa su yiunan. 
Esun cu ta odia ta disimula esey cu su lipnan, ma den 
su curason e ta montona engaño, ora e papia cariñoso 
asina no kere, pasobra tin shete abominacion den su 
curason. 


Maske su odio ta purba tapa su mes cu engaño, 
su maldad lo wordo revela dilanti di asamblea 
(Proverbionan 26:24-26). 


Asina Señor ta bisa: 
***No calumnia meymey di bo pueblo, y no actua contra 
bida di bo prohimo. 


***No odia bo ruman den bo curason, reprende bo 
prohimo, ma no cay den pica pa su motibo. 


***No tuma vengansa, ni tene rencor contra e yiunan 
di bo pueblo, ma stima bo prohimo manera bo mes 
(Leviticonan 19:16-17-18). 


Sinceramente, Pastor Marcel Balootje 


Rabia y odio den bo 
curason ta haci bo ciego 

Mi no a muri, ta pesey mi no a bisa ayo. 
Ma djies habri mi halanan, 
y bula bay keiro. 
Boso a keda atras, no laga 
tristeza domina boso. 
Keda uni cu otro pa mi alma, 
esey lo ta un alegria. 
Recordando mi cu hopi amor. 


Cu inmenso dolor na nos curason pero 
conforme cu boluntad di Dios nos ta 
anuncia fayecimento di mi esposo, nos 
tata, padu, omo y ruman stima: 


Jaime 
Emiliano Dirksen 
Mihor conoci como: Emmi 
*20-07-1957 – †12-06-2023 


Na nomber di su: 
Esposa: 
Julia Dirksen-Geerman 


Mama: 
†Petra Maria Dirksen-Wernet 


Tata: 
†Lourens Dirksen 


Yiunan: 
Jairo Dirksen 
Jayne Franken-Dirksen y Derrick Franken 
Jamir Dirksen y Tiziana Dirksen-Carrasquero 


Nieto(a)nan: 
†Jett Dirksen 
Nolan Franken 
Eloise Dirksen 


Manera nieto: Ethan Geerman 


Rumannan: 
Evelina y Eric Rincones-Dirksen 
Ingrid Dirksen y †Diego v/d Linde 
†Irena y Johan Kelly-Dirksen 
Frido Dirksen y Esperanza Nausa 
†Rigoberto ‘Jani’ Dirksen y Ana Dirksen- 
Werleman 
Rudy Dirksen y Yvonne Barthel 
Frank y Aura Dirksen-Geerman 
Sixto y Ingrid Dirksen-Montalvo 
Omo y tantanan: 
†Alberto y Frani Wernet-Kelly 
Mamita y †Bartolo Dirksen-Wernet 
Rafaela y †Rosimbo Gomes-Wernet 


Manera tanta: Celedonia Kelly-Maduro 
Swa y cuñanan: 
Lorencia Geerman 
†Rosario ‘Roque’ y Begga Geerman-Kelly 
y famia 
Francisco y Carina Geerman-Delanie y 
famia 
Lucio ‘Lucho’ y Filomena Geerman-Thiel 
Aura y Frank Dirksen-Geerman 


Suegro(a)nan: 
†Bruno y Ana Geerman-Bislick 
Edward y Deka Franken-Luydens 
Sonia Perez 
Robert Carrasquero y Maritsa Chiquito 


Ihanan: Reynald Geerman, Jayrard Dirksen, 
Alejandro Dirksen, Benjamin Geerman, 
Kevin Dirksen, Jennifer Geerman 
Ex coleganan di SETAR N.V., amigonan, 
comper y comernan, primo y primanan, 
subrino y sobre subrinonan 


Demas famia: Dirksen, Geerman, Wernet, 
Franken, Carrasquero, Rincones, Kelly, 
Werleman, Montalvo, Gomes, Bislick, Perez, 
Henriquez. 


Despensa si den nos tristesa nos por a 
lubida algun persona of famia. 


Condolencia lo tuma lugar diahuebs 15 
di juni di 7’or pa 9’or di anochi na Aurora 
Funeral Home. 


Ta invita pa asisti na acto di entiero cual lo 
tuma lugar diabierna 16 di juni 2023 di 1’or 
y mei di merdia pa 4’or di atardi na misa 
Inmaculada Concepcion na Santa Cruz. 
Despues saliendo pa santana catolico 
Santa Maria na Santa Cruz. 


Nos ta lamenta cu despues di entiero nos 
no ta ricibi bishita di condolencia na cas. 


Gradicimento 


Di profundo di nos curason nos ta gradici tur hende 
cu di un of otro manera a mustra atencion, amor y 
cariño durante bida, fayecimento y entiero di nos 
querida mama, suegra, wela, ruman, tanta y amiga... 


Sra. Vda Anna Henrietta 
Yearwood Broadbelt 


Boso muestra di atencion ta di hopi aprecio y 
un gran sosten pa nos. 


Un danki na un y tur cu a manda carchi, krans, 
whatsapp, email y a hasi yamada nan telefonico. 


Tambe na Aurora Funeral Home 
pa cu su bon servicio y atencion. 


Boso muestra di atenshon tabata 
un gran Consuelo pa nos. 


Gradicimento 


Na nomber di famia nan nos kier a 
gradici cada un cu a tuma nan tempo 
pa a bin dispidi di nos ruman, tanta, 
prima, amiga y bisiña: 


Albertina Clara Kelly 
“Tante Betty” 


Boso muestra di atencion ta di hopi aprecio 
y un gran sosten pa nos. Un danki na un y 
tur cu a manda carchi, krans, whatsapp, 
email y a hasi yamada nan telefonico. 
Tambe na Aurora Funeral Home pa cu su 
bon servicio y atencion. 


Ta invita pa asisti na un Santo Sacrificio 
di misa cual lo tuma lugar na Misa Birgen 
Fatima na Dakota, diabierna 16 di juni 2023 
pa7’or di anochi. 


Bo(so) presencia lo ta altamente aprecia. 

“Señor ta mi wardador, 
mi no tin falta di nada; 
den cunucu di yerba berde e ta ponemi sosega. 
E ta hibami na fuent’i awa fresco 
Pa mi bolbe haya forsa”. 
-Salmo 23 


Cu inmenso tristeza den nos curason, pero 
conforme cu boluntad di Dios, nos ta anuncia 
fayecimento di nos kerido esposo, tata, welo, 
ruman y omo: 


Mario Federico Arends 
Mihor conoci como “Mai” 
25 augustus 1933 – 14 juni 2023 


Na nomber di su: 
Esposa: 
Anna Cathalina Arends Arends 


Yuinan: 
Simon v/d Veen Quant & Dalila Arends 
Ramon & Vivianne Arends 
Maria Veneranda “Chicha” Arends 
Maria Delfina “Fina” Arends 
Mario Federico & Sharissa Arends 


Nietonan: 
Simon v/d Veen Quant Arends 
Ramon Andres Arends & Michelle Henriquez 
Maria Elizabeth & Kevin Leung 
Daniel Arends 
John Frederick Lopez 
Ariana Gabriella Arends 
Alyssa Carolina Arends 


Bisanieto: 
Ramon Mikael Arends 


Rumannan: 
† Max & Adwina Arends 
† Clarita & † Jenny Arends 
† Hubert “Ipi” & Arlene Arends 
† Maria Leoncita “Oncha” Arends 
† Silo Franken 
† Gardenia “Bebe” & † Eric de Cuba 
† Eric & Nancy Arends 


Sobrinonan: 
Max, John y Eddy 
Johan, Milton, Raymond, Anthony, 
Mariebelle y Gregory 
Ana Maria y Mylene 
Herbert, Landa, Deborah, Lienchie y Elisabeth 
Carlos y Angela Maria 
Jeanette y Sarita 
Nancy y Gardenia 


Ayudantenan: 
Mercy, German, Yovana, Sherry, Maria y 
Naomi 


Primo-, prima-, consuegra-, iha-, comer- 
comper-, y demas famianan. 


Nos disculpa si den nos momento di tristesa nos 
por a lubida un ser keri. 


Acto di despedida lo tuma lugar diasabra 17 
di juni 2023 na Aurora Funeral Home di 9’or pa 
11’or di mainta. 


Acto di cremacion lo tuma lugar despues den 
seno familiar. 


Despues di acto di despedida lo no ricibi 
bishita di condolencia na cas. 


Mi no a muri, ta pesey mi no a bisa ayo. 
Mi a djis habri mi halanan bula bay keiro. 
Boso a keda atras 
No laga tristeza domina boso. 
Keda uni un cu otro pa mi alma, esey lo ta un alegria 
Recordami cu hopi amor…. 


Cu inmenso dolor na nos curason pero conforme cu 
boluntad di Dios nos ta participa fayecimento di nos casa, 
mama, wela, ruman tanta y prima stima: 


Angelina Filomena 
Janga-Lopez 
Mihor conoci como: 
Ina y Tante Ina 
* 27 September 1946 - † 11 Juni 2023 


Na nomber di su: 
Casa: Windsor “Winso” Janga 


Yiunan: 
Jaymir Janga 
Alaina Janga 


Nietonan: 
Xydrick, Jaydrick y Zaylan Maduro 


Rumannan: 
Clara y Boysie Croes-Lopez 
Francisco (Buchi) y Mavis Lopez-Arends 
Viuda Elvia Faro-Lopez 
Mario (Mai) y Zenovia Lopez-Peasch 
Edwin Lopez 


Swa y Cuñanan: 
Berta Janga 
Raymundo (Buchi) y Swinda Janga-Maduro 
Silvio (Vio) y Erna Janga-Martis 
Kathleen (Kathy) y Robert Sprock-Janga 


Sobrino, sobrinanan: 
Arline, Clarine, Mariela, Andry, Ilan, Clint, Cheryl, Kissy, 
Gregory, Maryzen, Lisenne, Ilienne, Cherryldine, Siany, 
Sascha, Indira, Valery, Yngvar, Idar, Enar 
Tur sobre-sobrinonan 


Primo, primanan y famia: 


Demas famia: Lopez, Janga, Geerman, Croes, Maduro, 
Vrolijk, Kock, Dirks, Briesum, Peterson, Boekhoudt, 
Snijders, Flemming, Russman, Samson, Groeneveldt. 


Ex-coleganan di “De Wit Stores” 


Amigonan di cas: 
Yogi y Jacky Kock, Yvette y Chaim Chirino, Reina Ruiz, 
Jacky y Juni Fingal, Mariela y Michael Fingal, Sharine 
Kock, Gracio y Evelyn Dunlock, Raiza y Arthur Fraser, 
Ruthleen Neuman, Rita Ras, Rolando y Renata Williams. 


Bon bisiña: John y Glenda Maduro, Olga y Dennis Fang, 
Famia Christina, Carla Bernabela y famia, Cira Bernabela y 
famia, Dean y Celia Ponson. 


Nos disculpa si nos a lubida algun famia den nos tritesa 
Ta invita demas famia, bisiña, amigo- y conocirnan, pa e 
acto di despedida cual lo tuma lugar, Diabierna 16 di Juni 
2023 for di 1:30 pm pa 4’or pm di atardi, na Misa Santa 
Teresita na San Nicolas, sigui pa un Santo Sacrificio di 
Misa. 


Cremacion lo tuma lugar den seno familiar 
Ta deseo di famia pa bisti colornan alegre pa acentua nos 
difunto su alegria di semper. 
Nos ta lamenta cu despues di entiero no ta ricibi bishita di 
condolencia na cas. 


Staff y personal di Ad Patres Funeral Home ta extende nos 
mas sincere condolencia na famianan di e fayecida. 


Esun cu ta biba bou protection di e Haltisimo 
lo permanese den sombra di Todo Poderoso. 
Salmo 91:1 


A bay sosega den brasa di Señor nos esposa, 
mama y wela stima 


Juanita Filomena 
Werleman-Flanegin 
*16-05-1955 - †12-06-2023 


Na nomber di su: 
Esposo: 
Juan Werleman 


Yiunan: 
Fernando Vrolijk y yiunan 
Carina Web-Vrolijk, esposo y yiunan 
Franklin Vrolijk, esposa y yiunan 


Ruman: 
Dentjie Flanegin 


Swa y cuñanan, sobrino y sobrinanan, 
primo y primanan 


Demas famia y conocir: 
Flanegin, Werleman, Hermus, Vrolijk, Web, 
de Cuba, Bruinberg, Carolina, Dirks, Rozel, 
Colina, v/d Berg, Gomez, Peña, Croes, 
Navas, Kock, Florencio, Hill, Angela 


Ta invita pa e acto di entiero cu lo tuma 
lugar dialuna 19 di juni 2023 na Aurora 
Funeral Home di 9:00 pa 11:00 di mainta, 
despues saliendo pa Santana catolico na 
Noord. 


Gradicimento 


Cu un curason gradicido nos kier duna 
danki na tur esnan cu a sostene nos 
den e tempo durante su enfermedad, 
fayecimento y entiero di nos ser keri: 


Nicolaas Quandus 
Mihor conoci como: “Nic” of “Cola” 


Un danki special pa: 


ps Annelies y e team, ps Lisette, Mari y 
dr. Romeo Kock, Valentina Paredes, dr. 
Benjamin Croes y Christina, dr. Ilse Tromp, 
Maritza y su team, Bubali 60+/SV Bubali, 
Judith di Aurora Funeral Home y Maria 
Herrera di Comision Santana Noord y tur 
e famia y amigonan cu a manda flor y 
mensahe y a sostene nos den un manera of 
otro. 


Un danki special ta bai na Celine Koolman. 

De heer is mijn Herder 
De mens wigt maar God beslist 
Zie ik sta aan de deur en ik klop. 


Hierbij maken wij bekend van het 
overlijden van onze moeder, grootmoeder, 
overgrootmoeder: 


Mevr. Petronella 
Theodora Alspeer-Bosnie 


Weduwe van †Eduard Bosnie 
“Tante Nella, Oma Bosnie” 
Geboren: 08-04-1927 te Cottica, Suriname 
Overleden: 09-06-2023 te Dakota, Aruba 


Nabestaanden: 
Kinderen: 
†Frits Bosnie 
†Glenn Bosnie 
Ingrid Bosnie 
Lydia en Jeff Rey-Bosnie 
Gerda Bosnie 
Humphrey Bosnie 
Lilian Bosnie 
Christiaan en Willemijn Bosnie-Vanhagen 


Kleinkinderen + aangetrouwde fam.: 
Jacky. Kenneth. Anouk en Steve 
Aisha. Edward en Amaranta 
Gregory en Jay. Rocco. Jeremiha 
Gideon. Ezra. Najee. Rudie 
Azriah 


Achter kleinkineren: 
Jahwin, Amel-che, Georgia-Grace, Levi, Alaia, 
Amaya. Xander, Erzon. Jesrah. Jesrianne 


Helen Mohammed en familie 
Laura Arnell-Bosnie en kinderen 


Overige familie: teveel om te noemen 


Alspeer, Bosnie, Nooitmeer, Sno, van 
Leeuwaarden, Rijkaard, Pont, Hazelhoef, 
Elshot, Ringeling, Piesing, Pengel, Arnell, Rey, 
Verhagen, Remfrum, Dorder, Mohammed, 
Suares. 


Buren en Kennissen: Goedhoop, Bouwer, 
Enser, M. Laaf, Tevreden, Herts, Hoogvliet, E. 
Angela, Sleur, Lobrecht, Mohammed, T. Brown, 
Garcia, van Coblijn, Beeldsnijder, Lande, Brete, 
Rincones, Dania, Sneek, Hernandis, S. Brown, 
Angie W., Yee, Netto, Salomon, Kock, Lampe, 
Malmberg, Commenencia, Balinge. 


Haar verzorgsters: 
Raquel, de zusters + broeders van W.G.K. en 
Beatrice (haar prive verzorgster) 
Zuster en broeders van de Evangelische 
Broeder Gemeente. 


Sorry indien wij vergeten zijn in ons verdriet voor 
het noemen van enkele namen. 
Ma haar wens is om geen bloemen te sturen 
maar een donatie te geven aan haar kerk 
Evangelische Broeder Gemeente Aruba. 


Gelegenheid tot condoleren vindt plaats 
te Aurora Funeral Home vrijdag 16 juni 2023 
van 2pm – 4pm. Ma wordt in familie kring 
gecremeerd. 
Gelieve na de crematie geen rouwbeklag aan 
huis. 
Ziele Rust en Veiligheid 


“Señor ta mi wardador, mi’n tin falta di nada 
Den cunucu di yerba berde e 
ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Rafael Simon 
Ridderstaat 
Mihor conoci como: “Fai” 
*03-03-1946 - †11-06-2023 


Tata: †Felipe Ridderstaat 


Mama: †Crispiniana Ridderstaat-Rhiodes 


Na nomber di su: 
Yiunan: 
Roberto Carlos Ridderstaat 
Carmen Jacqueline Ridderstaat 


Nieto(a)nan: 
Eugene Trimon y Lilien Ponson 
Jeremy Trimon y Daniela Kock 
Lyon Trimon y Liz Castellano 
Junaila Trimon y Anthony Tjin Kon Fat 


Bisanieto(a)nan: 
Ian Trimon, Lainey-Ann Trimon, Jayron Trimon 


Rumannan: 
†Petra Ridderstaat 
†Olga y †Arevalo Maduro 
Norman (Buchi) Ridderstaat 
†Aura y †Willemfridus Martinus 
Lucia Ridderstaat y Demetrio Christiaans 
†Felis (Ichi) Ridderstaat 
Rosa y Sonny Martina 
Palmira Ridderstaat 


Mama di su yiunan: 
Carmen Mercedes Irausquin 


Ex-casa: Julia Perez y yiunan 


Su swa y cuñanan na Aruba y Corsow, 
sobrino(a)nan, primo(a)nan, comer y 
compernan, Amistad y conocirnan y 
bisiñanan na Bubali. 


Demas famia: 
Ridderstaat, Rhoides, Trimon, Irausquin, 
Leest, Maduro, Martinus, Martina, Farro, Frias, 
Pardo, Figaroa, Stuart, Silvania, Ras, Jacobs, 
Geerman, Gomez, Leonard, Winklaar, Kelly, 
Loopstok, Matos, Tromp, Christiaans, Albertsz, 
Boezem, Quandus, Thiel, Giel, Bermudez, 
Wever, Kwidama, Lacle, Sapuano, Rasmijn, 
Gavidia, Kock, Perez 


Nos disculpa si nos a lubida algn famia den 
nos tristeza 


Acto di entieri lo tuma lugar diabierna 16 
di juni 2023 di 9:00 pa 11:00 am na Aurora 
Funeral Home, despues ta sali pa Santana 
catolico na Noord. 


Nos ta lamenta cu despues di entiero no ta 
ricibi bishita na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 


Marie D. Cezaire-Joicin 
*26-05-1957 - † 06-06-2023 


Acto di entiero lo wordo anuncia despues 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Florito Paesch 
Mihor conoci como: “Foy” 
*20-06-1945 - †15-06-2023 


Acto di entiero lo wordo anuncia despues. 


